
	1.
	Noteikumu (grozījumu) projekts
 Izdarīt Ministru kabineta 2022. gada 5. jūlija noteikumos Nr. 419 "Noteikumi par publisko būvdarbu līgumos obligāti ietveramajiem noteikumiem un to saturu" (Latvijas Vēstnesis, 2022, 131. nr.) šādus grozījumus:
	Iebildums
Par 291.punktu -
Apvienotajos projektēšanas – autoruzraudzības - būvdarbu līgumos līguma priekšmets un attiecīgi uzņēmēja saistības pret pasūtītāju ir secīgu darbu veikšana, proti – projektēšana un pēc tam – autoruzraudzība un būvdarbu veikšana. Pēc būtības tas ir saistību kopums. Projektēšana, autoruzraudzība un būvdarbi veido vienotu būvniecības procesu un kavēšanās ar vienas daļas īstenošanu, piemēram, projektēšanu, kavē visu būvniecības procesu kopumā (saistību izpildes kavējums tiek minēts tikai kā piemērs). Apvienotajā projektēšanas un būvdarbu līgumā atbildība par nosauktajām būvniecības procesa daļām un saistību izpildi kopumā attiecas uz uzņēmēju. Pamatojoties uz minēto, līguma izpildes nodrošinājums apvienotajos projektēšanas un būvdarbu līgumos jau sākotnēji nosakāms no visu uzņemto saistību vērtības un nav pamatoti šajos līgumos saistību izpildes nodrošinājumu par laiku līdz būvdarbu izpildes nosacījumu izpildei noteikt tikai no projektēšanas vērtības.
Piedāvātā redakcija
Lūdzam svītrot noteikumu projekta 29.1 . punktu.
	Sandra Zeltiņa (VAMOIC)

	2.
	Noteikumu konsolidētā versija
29. Pasūtītājam ir tiesības pieprasīt būvdarbu veicējam saistību izpildes nodrošinājumu līdz 10 % no būvdarbu līgumcenas. Pasūtītājam ir tiesības publiskajā būvdarbu līgumā noteikt prasības pirmā pieprasījuma garantiju apdrošināšanas līgumam, lai nodrošinātu visu nodrošinājuma veidu savstarpējo atbilstību. Ja līgumā noteiktais būvdarbu izpildes termiņš pārsniedz pusotru gadu, būvdarbu veicējam ir tiesības saistību izpildes nodrošinājumu proporcionāli faktiski izpildīto un no pasūtītāja puses apmaksāto būvdarbu vērtībai, ja izpildās visi šādi nosacījumi - ir izpildīta vairāk kā puse līgumā paredzēto būvdarbu, būvdarbi ir pieņemti un apmaksāti no pasūtītāja puses, pasūtītājs nav piemērojis līgumsodu būvdarbu veicējam par konstatētiem līgumsaistību pārkāpumiem, kā arī nav konstatēts būvdarbu termiņu kavējums. Apvienotā projektēšanas un būvdarbu līguma gadījumā saistību nodrošinājuma apmēra samazinājumu piemēro tikai būvdarbu posmā. 
	Priekšlikums
Lūdzu precizēt 29. punkta trešo teikumu (pietrūkst darbības vārda).
Piedāvātā redakcija
-
	Agnese Liekne (AM)



